Budapest Fővárosi Városrehabilitációs Keret keretében

**Együttműködési Megállapodás,**

amely létrejött

**egyrészről a Budapest Főváros Önkormányzata,**

mint támogató (továbbiakban: **Támogató**)

(cím: 1052 Budapest, Városház u. 9-11., adószám: 15735636-2-41;

törzskönyvi azonosítószám: 735638; statisztikai számjel: 15735636-8411-321-01 képviseli: Tarlós István főpolgármester)

**másrészről a Budapest Főváros XII. Kerület Hegyvidéki Önkormányzat,**

mint kedvezményezett (továbbiakban: **Kedvezményezett**),

(1126 Budapest, Böszörményi út 23-25; adószám: 15735753-2-43;

törzskönyvi azonosítószám: 735759; statisztikai számjel: 15735753-8411-321-01, képviseli: Pokorni Zoltán polgármester)

továbbiakban együtt: Felek között

**az „A Hegyvidék főutcája” című városrehabilitációs projekt megvalósítására.**

**1. Preambulum**

1.1. Támogató a Fővárosi Városrehabilitációs Keret felhasználásának szabályairól szóló 27/2013. (IV.18.) számú Főv. Kgy. rendeletben foglaltak szerint „A) Városrehabilitáció keretében megvalósuló közterületek komplex megújítása”, valamint „B) Közösségi célú városrehabilitációs program” tárgyú pályázati felhívást tett közzé a kerületi önkormányzatok városrehabilitációs munkáinak támogatására (továbbiakban: Pályázati Felhívás), amelyre Kedvezményezett a Képviselő-testülete 228/2016. (XII. 14.) Bp. Főv. XII. ker. Hegyvidéki Önk. Kt. h. számú határozatával elfogadott – FPH059/1396/2016 iktatószámon és 20-as pályázati azonosító számon regisztrált – pályázatot nyújtott be.

1.2 A pályázati felhívás 8. pontja meghatározza, hogy a Felek Együttműködési Megállapodást, majd az egyes projektelemek részletes kidolgozását és előkészítését követően Támogatási Szerződést kötnek egymással.

1.3. Támogató részéről a ..……./….. (……….) számú Főv.Kgy. határozat felhatalmazta a Főpolgármestert, a Kedvezményezett részéről a Képviselő-testület 228/2016. (XII. 14.) Bp. Főv. XII. ker. Hegyvidéki Önk. Kt. h. számú határozata felhatalmazta a Polgármestert a jelen megállapodás aláírására.

**2. Az együttműködés tárgya**

2.1. Jelen megállapodás aláírásával Felek megállapodnak abban, hogy az 2.2. pontban szereplő projekt előkészítése és megvalósítása érdekében együtt kívánnak működni.

2.2. Támogató a 447/2017. (IV.5.) számú Főv.Kgy. határozatával döntött arról, hogy Kedvezményezett részére a jelen megállapodás mellékletét képező és attól elválaszthatatlan pályázati dokumentációban foglalt városrehabilitációs projekt megvalósítására legfeljebb 250.000.000 forint, azaz kétszázötvenmillió forint összegű vissza nem térítendő, a Támogatási Szerződés szerinti eljárásrendben folyósítandó támogatással járul hozzá. Támogató ……………. (……...) számú Főv.Kgy. határozatával rögzíti a támogatás alapját képező kulcsfontosságú, a Támogatási Szerződésből el nem hagyható projektelemeket, amelyek nélkül a Támogatási Szerződés nem köthető meg, melyek az „A Hegyvidék főutcája” című városrehabilitációs projekt esetében a következőek:

|  |  |
| --- | --- |
| Kulcsfontosságú projektelem megnevezése: | Kulcsfontosságú projektelem rövid leírása: |
| Komplex tervbe bevont társasházi előkertek átépítése | Azon társasházak esetében, amelyekkel korábban a Hegyvidéki Önkormányzat együttműködési megállapodást kötött az előkertek átalakításával, felújításával kapcsolatban az Önkormányzat a társasház saját erejének igénybe vétele nélkül végzi el a munkákat. |
| Önkormányzati tulajdonban lévő üzletportálok felújítása | A Böszörményi úton fekvő, a Hegyvidéki Önkormányzat tulajdonában álló üzlethelyiségek portáljainak felújítása a portál-rekonstrukciós terveknek megfelelően. |
| Társasházi homlokzat- és üzletportál-felújítási pályázat | A társasházi pályázaton a Böszörményi út mentén elhelyezkedő valamennyi társasház pályázhat homlokzat- és egyéb kapcsolódó felújításra, emellett az üzletportál-felújítási pályázat a meglévő üzletportálok felújítására nyújt lehetőséget a tulajdonosok, illetve bérlők számára. |

2.3. Jelen együttműködési megállapodás célja a nyertes pályázat megvalósítására, valamint az ahhoz megítélt támogatási összeg folyósítására és felhasználására irányuló Támogatási Szerződés előkészítése.

**3. Kötelezettségvállalás**

3.1. Kedvezményezett kötelezettsége a Támogatási Szerződés megkötéséhez a Pályázati Felhívás 8.2. pontjában felsorolt feltételek teljesítése és az ehhez kapcsolódó előkészítési költségek fedezetének biztosítása, a Támogatási Szerződés megkötéséről szóló Fővárosi Közgyűlési döntést megelőzően legalább 2 hónappal, de legkésőbb 2018. január 31-ig.

3.2. Felek rögzítik, hogy a Kedvezményezett által benyújtott pályázat a Támogató tulajdonában álló ingatlan(oka)t nem érint.

3.3. Amennyiben a jelen megállapodás 3.1. pontjában foglaltak nem teljesülnek, ezáltal a Támogatási Szerződés 2018. március 31-ig nem kerül elfogadásra, ez esetben Támogató nem vállal kötelezettséget az aktuális pályázati kiírás keretében megítélt támogatás Kedvezményezett részére történő folyósítására. Támogatási Szerződés megkötésének hiányában nincsen lehetőség a Projekt előkészítési költségeinek Kedvezményezett részére történő megtérítésére sem.

3.4. Támogató tudomásul veszi, hogy a projekt megvalósítása során a nem tulajdonát képező ingatlanon megvalósuló vagyonnövekmény az érintett ingatlan tulajdonosának vagy tulajdonosainak tulajdonába kerül.

3.5. Kedvezményezett vállalja, hogy a Támogatási Szerződés megkötése esetén legalább a Pályázati Felhívás előírásai alapján szükséges kerületi önerő összegét biztosítja a támogatott munkák projekten belüli arányának megtartásával. A Támogatási Szerződés megkötésének előfeltétele a szükséges önerő rendelkezésre állásának igazolása Támogató felé.

3.6. Kedvezményezett kötelezettséget vállal arra, hogy a Támogatási Szerződéshez szükséges tervek részletes tartalmának kidolgozása érdekében Budapest Főváros Főpolgármesteri Hivatal Városépítési Főosztályával együttműködik.

**4. Az együttműködés időtartama**

4.1. Jelen együttműködési megállapodást Felek határozott időre kötik, a Támogatási Szerződés 2018. március 31-ig való elfogadása esetén tervezetten a Projekt lezárásának napjáig.

4.2. A Támogatási Szerződés megkötésének fenti határidőig való elmaradása esetén Felek az együttműködést megszüntetik.

4.3. Jelen Együttműködési Megállapodás a Felek általi kölcsönös aláírásának napján, amennyiben a Megállapodást a Felek nem ugyanazon a napon írják alá, úgy az a későbbi aláírás időpontjában lép hatályba.

**5. Az együttműködés menete**

5.1. A Támogató a jelen megállapodásban foglalt projekt előkészítése és végrehajtása érdekében szükséges szakmai együttműködés fővárosi koordinációjára a Budapest Főváros Főpolgármesteri Hivatal Városépítési Főosztályát jelöli ki.

5.2. A Kedvezményezett a jelen megállapodásban foglalt projekt előkészítése és végrehajtása érdekében szükséges szakmai együttműködés kerületi koordinációjára a Főépítész Irodát jelöli ki.

5.3. Felek a jelen megállapodás hatálybalépését követően egységes, aktív kommunikációs tevékenységet végeznek, mind a lakosság, mind a szakma számára biztosítják a nyilvánosság feltételeit, ezáltal törekednek a városrehabilitációs projekt társadalmasítására. Támogató megbízásából az Urban Dialog Kft. kötelezettséget vállalt a TÉR\_KÖZ projektek interaktív felületen való megjelenítésére a [www.budapestdialog.hu](http://www.budapestdialog.hu) oldalon. Ezen felületen megjelenített, összetett kommunikáció célja, hogy a projekteket szakmai szempontból alaposan, elemzően és fejlődési folyamatukat követve mutathassa be Támogató és Kedvezményezett egyaránt úgy, hogy azok a sajtó számára referenciaként, hivatkozási pontként szolgálhassanak. A projektek bemutatása által a lakosság is folyamatosan értesül a TÉR\_KÖZ keretében zajló fejlesztésekről. Ezen kommunikációs tevékenység elősegítésére a Támogató hozzáférést nyújt a honlap üzembe helyezését követően ezen a felhasználói felületen a feltöltött adatok Kedvezményezett részéről történő hozzáféréséhez és a projekt-készültség alapján azok frissítési lehetőségének biztosítására az adott projekt befejezéséig, de legkésőbb 2018. december 31-ig.

**6. Egyéb rendelkezések**

6.1. Kedvezményezett a kommunikációs aktivitása során (sajtóközlemény, tervismertetés, lakossági fórum, stb.) köteles feltüntetni azt a tényt, hogy a Projekt Budapest Főváros Önkormányzatának támogatásával valósul meg. („A projekt Budapest Főváros támogatásával a TÉR\_KÖZ pályázat keretében valósul meg”).

Mellékletek

1. Komplett pályázati dokumentáció, amely fizikai értelemben nem kerül csatolásra jelen Együttműködési Megállapodáshoz

Budapest, ………………..

|  |  |  |
| --- | --- | --- |
| ...................................…… | ...................................…… | …………………………………... |
| **Támogató** | **Támogató** | **Kedvezményezett** |
| Budapest Főváros Önkormányzata képviseletébenTarlós Istvánfőpolgármestermegbízása alapján  | Budapest Főváros Önkormányzata képviseletébenTarlós István főpolgármestermegbízása alapján | Budapest Főváros XII. Kerület Hegyvidéki Önkormányzat nevében:………………………..….. |
| Bagdy Gábor József dr. | Szeneczey Balázs dr. | Pokorni Zoltán |
| Főpolgármester-helyettes | Főpolgármester-helyettes | Polgármester |

Pénzügyi ellenjegyzést végezte:

Budapest, ……………..

………………………………………..

Verő Tibor főosztályvezető

Pénzügyi Főosztály

Láttam:

Budapest, ……………..

………………………………………..

Főjegyző megbízásából

Megyesné dr. Hermann Judit